CELEX: 62011TN0612
Language: lt
Date: 2011-12-02 00:00:00
Title: Byla T-612/11: 2011 m. gruodžio 2 d. pareikštas ieškinys byloje Treofan Holdings ir Treofan Germany prieš Komisiją

4.2.2012   
            
            
               LT
            
            
               Europos Sąjungos oficialusis leidinys
            
            
               C 32/34
            
         2011 m. gruodžio 2 d. pareikštas ieškinys byloje Treofan Holdings ir Treofan Germany prieš Komisiją
   
   (Byla T-612/11)
   2012/C 32/70
   Proceso kalba: vokiečių
   
      Šalys
   
   
      Ieškovės: Treofan Holdings GmbH (Raunheimas, Vokietija) ir Treofan Germany GmbH & Co. KG (Nojenkirchenas, Vokietija), atstovaujamos advokato J. de Weerth
   
      Atsakovė: Europos Komisija
   
      Reikalavimai
   
   Ieškovės Bendrojo Teismo prašo:
   
               —
            
            
               Panaikinti 2011 m. sausio 26 d. Komisijos sprendimą C(2011) 275 (klaidų ištaisymas — C(2011) 2628) dėl Vokietijos valstybės pagalbos C 7/10 (ex CP 250/09 ir NN 5/10) „KStG, Sanierungsklausel“.
            
         
               —
            
            
               Priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamos ieškinį ieškovės iš esmės remiasi tokiais pagrindais:
   
               1.
            
            
               SESV 107 straipsnio 1 dalies pažeidimas: nuostolių atskaita nėra iš valstybės lėšų suteikiama pagalba
               Šiuo klausimu ieškovės teigia, kad sanavimo išlyga nesuteikiama jokios materialinės naudos, o paprasčiausiai nėra panaikinama egzistuojanti balansinė turto pozicija nuostolių perkėlimo į ankstesnius metus forma. Ieškovių nuomone, dėl to negali būti konstatuojamas finansavimas iš valstybės lėšų.
            
         
               2.
            
            
               SESV 107 straipsnio 1 dalies pažeidimas: selektyvumo stoka nesant reikšmingos referencinės sistemos išimties
               Ieškovės tvirtina, kad reikšmingą referencinę sistemą sudaro bendroji bendrovėms taikoma nuostolių atskaitos schema (Vokietijos Einkommensteuergesetz (Pajamų mokesčio įstatymas) 10d straipsnis kartu su Körperschaftsteuergesetz 8 straipsnio 1 dalimi ir Vokietijos Gewerbesteuergesetz (Verslo mokesčio įstatymas) 10a straipsniu) ir kad apribojimas pagal Körperschaftsteuergesetz 8c straipsnį yra tik šios reikšmingos referencinės sistemos išimtis, kuri savo ruožtu apribojama, be kita ko, sanavimo išlyga, veikiančia kaip dalinis grįžimas prie sistemos.
            
         
               3.
            
            
               SESV 107 straipsnio 1 dalies pažeidimas: selektyvumo stoka nesant diferenciacijos tarp ūkio subjektų, kurie siekiamo tikslo požiūriu yra panašioje faktinėje ir teisinėje situacijoje
               Šiame kontekste ieškovės teigia, kad sanavimo išlyga gali pasinaudoti kiekviena apmokestinamoji įmonė ir kad ji nesuteikia naudos nei vien tam tikroms šakoms ar veiklos sritims, nei vien tam tikro dydžio įmonėms.
            
         
               4.
            
            
               SESV 107 straipsnio 1 dalies pažeidimas: selektyvumo stoka dėl pateisinimo mokesčių sistemos pobūdžiu arba vidine struktūra
               Šiuo klausimu ieškovės tvirtina, kad sanavimo išlyga grindžiama mokesčių sistemos priežastimis, kurios atitinka konstitucinės teisės principus, kaip antai apmokestinimą atsižvelgiant į ekonominį pajėgumą, pernelyg didelio apmokestinimo vengimą ir proporcingumo principo paisymą.
            
         
               5.
            
            
               SESV 107 straipsnio 1 dalies pažeidimas: akivaizdžios vertinimo klaidos nepakankamai atsižvelgus į situaciją pagal Vokietijos mokesčių teisę
               Šiuo klausimu ieškovės tvirtina, kad Komisija neatsižvelgė į Vokietijos mokesčių teisės normas dėl nuostolių atskaitos.
            
         
               6.
            
            
               Rėmimasis Sąjungos teisėje galiojančia teisėtų lūkesčių apsauga
               Šiame kontekste ieškovės, be kita ko, teigia, kad Komisija pirmą kartą formalioje procedūroje išsakė kritiką dėl mokestinių sanavimo lengvatų įsigyjant bendrovių dalis ir kad tai yra išimtinis atvejis, kurio negalėjo numatyti įstatymų leidėjas, specializuoti teismai ir mokesčių administracija, o dėl to ir įmonės, net jeigu jos buvo išsamiai ir profesionaliai konsultuojamos.